• •

Všetci záujemci

• •

|  |  |  |  |
| --- | --- | --- | --- |
| **Váš list číslo/zo dňa** | **Naše číslo** | **Vybavuje/linka** | **Bratislava** |
|  | SE-VO1-2022/002402-005 | PaedDr. Rybárik / 445 91 | 22. 03. 2022 |

**Vec:** *V*ysvetlenie informácií potrebných na vypracovanie ponuky, zmena súťažných podkladov

Na základe doručených žiadostí o vysvetlenie informácií potrebných na vypracovanie ponuky a v súlade s § 48 zákona č. 343/2015 Z. z. o verejnom obstarávaní a  o zmene a  doplnení niektorých zákonov v  znení neskorších predpisov (ďalej len „zákon“) zverejňujeme v Prehľade systému JOSEPHINE v rámci vysvetlenia informácií potrebných na vypracovanie ponuky pre predmet zákazky ***„Mobilná komunikácia HaZZ“,*** v rámci verejnej súťaže uverejnenej v Úradnom vestníku EÚ pod zn. 2022/S 033-084173 zo dňa 16.02.2022 a vo Vestníku verejného obstarávania č.51/2022 zo dňa 17.02.2022 pod zn.14212-MST.

**Otázka č.1**

V Opise predmetu zákazky – Vlastný návrh plnenia, položka č 4, modul koncových zariadení, strana 23 uvádzate, že požadujete notebook s parametrami min. 11.6'' displej s jasom min. 800 nitov čitateľný na priamom slnku. Pre naplnenie reálnych požiadaviek na toto zariadenie navrhujeme vypustiť požiadavku na 800 nitov a čitateľnosť na priamom slnku vzhľadom k tomu, že v tejto kategórii výkonu je 800 nitov nereálna požiadavka, nakoľko sa takýto displej dáva len do zodolnených laptopov a tie nespĺňajú ostatné výkonnostné požiadavky.

**Odpoveď na otázku č. 1**

Verejný obstarávateľ akceptuje pripomienku záujemcu a upravuje znenie v Prílohe č. 1 súťažných podkladov Opis predmetu zákazky – Vlastný návrh plnenia pri Položke č.4 - Modul koncových zariadení, Zariadenie 1x Semizodolnený notebook. Verejný obstarávateľ upravuje znenie nasledovne: **Min. 11.6'' displej**.

**Otázka č.2**

V Opise predmetu zákazky, Položka č.2 - Modul lokálnej WIFI a externej hlasovej a dátovej komunikácie, priemyselný smerovač v odolnom priemyselnom vyhotovení, strana 11, uvádzate, že požadujete základné bezpečnostné vlastnosti v rámci SD-WAN priamo na zariadení (FireWall a IPS). Funkcionalitu IPS navrhujeme vypustiť vzhľadom na to, že na priemyselnom smerovači, ktorý podporuje SD-WAN a spĺňa aj ostatné podmienky zákazky, nie je IPS funkcionalita podporovaná. SD-WAN technológia IPS funkcionalitu podporuje, ale nie na priemyselných smerovačoch.

**Odpoveď na otázku č. 2**

Verejný obstarávateľ akceptuje pripomienku záujemcu a vypúšťa požiadavku na IPS funkcionalitu v Prílohe č. 1 súťažných podkladov Opis predmetu zákazky – Vlastný návrh plnenia pri Položke č. 2 - Modul lokálnej WIFI a externej hlasovej a dátovej komunikácie, Zariadenie 1x priemyselný smerovač v odolnom priemyselnom vyhotovení. Verejný obstarávateľ upravuje znenie nasledovne:

**1x priemyselný smerovač v odolnom priemyselnom vyhotovení** (odolnosť voči otrasom, prachu, vlhkosti prostredia a elektoromagnetickým výbojom (ESD), s alarm portom, s podporou LTE s možnosťou Dual SIM, s podporou modulov so sieťovými rozhraniami a podpora tzv. aplikačných modulov (Modul s SSD diskom). Schopnosť implementácie zariadenia aj do softvérovo definovaného WAN prostredia (možnosť licenčného rozšírenia pre funkcionalitu SD-WAN), zabezpečenia optimálneho prenosu kritickej aplikácie v reálnom čase, s podporou segmentácie siete (minimálne dve nezávislé siete - VRF v rámci VPN tunela) a základných bezpečnostných vlastností v rámci SD-WAN priamo na zariadení(FireWall).

**Otázka č.3**

V Opise predmetu zákazky, Položka č.2 - Modul lokálnej WIFI a externej hlasovej a dátovej komunikácie, vysokovýkonný, zodolnený smerovač, strana 11, uvádzate, že požadujete bezpečnostnú bránu doplnenú o firewall, možnosť VPN pripojenia, Intrusion Prevention System. Funkcionalitu Intrusion Prevention System navrhujeme vypustiť, pretože na zodolnenom smerovači, ktorý spĺňa ostatné podmienky zákazky, je funkcionalita IPS End of Life a v súčasnosti nie je dostupná žiadna IPS funkcionalita. Link na EOL pre IOS IPS:

<https://www.cisco.com/c/dam/en_us/about/doing_business/legal/service_descriptions/docs/cisco-services-ios-ips-support-eos.pdf>

**Odpoveď na otázku č. 3**

Verejný obstarávateľ akceptuje pripomienku záujemcu a vypúšťa požiadavku na Intrusion Prevention System funkcionalitu v Prílohe č. 1 súťažných podkladov Opis predmetu zákazky – Vlastný návrh plnenia pri Položke č. 2 - Modul lokálnej WIFI a externej hlasovej a dátovej komunikácie, Zariadenie 2x vysokovýkonný, zodolnený smerovač.

Verejný obstarávateľ upravuje znenie nasledovne:

**2x vysokovýkonný, zodolnený smerovač** pre pripojenie externých vedení so základnými smerovacími a bezpečnostnými funkciami s integrovanými službami pre spoľahlivú prevádzku pre mobilné aplikácie. Umožní statické alebo dynamické smerovania IP protokolu pri zabezpečení dátových prechodov medzi jednotlivými virtuálnymi LAN sieťami. Vytvorí dátové rozhranie do externých sietí, bezpečnostnú bránu doplnenú o firewall, možnosť VPN pripojenia, Integrovaný WiFi modul umožní bezdrôtové pripojenie miestnych klientov do LAN siete. Vytvorenie bezdrôtovej komunikačnej siete spĺňajúce bezpečnostné štandardy MV SR.

**Otázka č.4**

V Opise predmetu zákazky, Položka č.9 - Modul zabezpečenia mobilného pracoviska, elektrocentrála výkonovo dimenzovaná na napájanie celého pracoviska, strana 41, požadujete výkon: min. 2kW a hmotnosť: max 22kg. Pre zabezpečenie postačujúceho výkonu navrhujeme použiť viacero identických elektrocentrál podľa popisu a rozdeliť ich podľa záťaže primerane k jednotlivým modulom.

**Odpoveď na otázku č. 4**

Verejný obstarávateľ vypúšťa v Prílohe č. 1 súťažných podkladov Opis predmetu zákazky – Vlastný návrh plnenia pri Položke č.9 Modul zabezpečenia mobilného pracoviska, Zariadenie 1x elektrocentrála výkonovo dimenzovaná na napájanie celého pracoviska „Mobilnej zodolnenej komunikácie KR HaZZ“ pre zabezpečenie energetickej sebestačnosti, komunikácie, nabíjanie rádiostaníc, **Parameter Výkon** a **Parameter Hmotnosť** a **umožňuje záujemcom predložiť ponuku na jednu alebo viac elektrocentrál**, ktoré zabezpečia plnohodnotné napájanie systémov pri Položke č.9 Modul zabezpečenia mobilného pracoviska.

**Otázka č.5**

Chceme sa spýtať verejného obstarávateľa v rámci Prílohy č. 1 súťažných podkladov – Opis predmetu zákazky – Vlastný návrh plnenia Položka č. 8 Pozemná stanica na pripútanie bezpilotného lietadla za účelom dlhodobého napájania. V požiadavkách na modul je uvedený parameter hmotnosť max. 2500g. Výrobca daného zariadenia uvádza hmotnosť max. 25000g.

Prosíme verejného obstarávateľa o potvrdenie, že ide o preklep a správna hmotnosť je 25000g.

**Odpoveď na otázku č. 5**

Verejný obstarávateľ akceptuje pripomienku záujemcu a upravuje znenie v Prílohe č. 1 súťažných podkladov Opis predmetu zákazky – Vlastný návrh plnenia pri Položke č.8 - Modul vyrozumievací bezpilotný leteckýsystém, Zariadenie 1 x Pozemná stanica na pripútanie bezpilotného lietadla za účelom dlhodobého napájania**,** Parameter Hmotnosti nasledovne: **max 25000g.**

**Otázka č.6**

V Opise predmetu zákazky – Vlastný návrh plnenia, položka č. 1 požadujete dodanie 1x vozidlová rádiostanica rádiokomunikačného systému MV SR SITNO. Napriek našej snahe nie je možné získať cenovú ponuku na požadované zariadenie od výhradného distribútora pre Slovenské republiku. Je nutné v riešení integrovať uvedené zariadenie s príslušenstvom?

**Odpoveď na otázku č. 6**

Verejný obstarávateľ trvá na integrovaní zariadenia 1x vozidlová rádiostanica rádiokomunikačného systému MV SR SITNO pri Položke č. 1 – Modul externej hlasovej rádiovej komunikácie, Zariadenie 1 x Vozidlová rádiostanica rádiokomunikačného systému (1x vozidlová rádiostanica rádiokomunikačného systému MV SR SITNO ).

Podľa znalostí verejného obstarávateľa sú mu známe minimálne dve nižšie uvedené spoločnosti, na ktoré sa môže potenciálny záujemca obrátiť za účelom získania cenovej ponuky:

1. Spoločnosť Pramacom Prague spol. s r.o (Česká republika), [pramacom@pramacom.cz](mailto:pramacom@pramacom.cz) ,tel: +420 226 238 200

2. Spoločnosť AIRBUS DS SLC (Francúzsko) - výrobca rádiostaníc TETRAPOL, p. Philippe Devos (Sr.Director, Strategic Campaigns & Government Affairs), Mobile : + 33 (0)6 85 74 53 74, email : [philippe.devos@airbus.com](mailto:philippe.devos@airbus.com)

S úctou

|  |
| --- |
| ............................................................ |

**Mgr. Ľubomír Kubička**

riaditeľ

odboru verejného obstarávania

Sekcia ekonomiky MV SR

Prílohy:

Príloha č. 1: Opis predmetu zákazky – Vlastný návrh plnenia